**ДОМАЋИ ИЗВОРИ ФИНАНСИРАЊА**

Средства за финансирање обезбеђују се у складу са Законом о финансирању локалне самоуправе ("Сл. гласник РС", бр. 62/2006, 47/2011, 93/2012, 99/2013 - усклађени дин. изн., 125/2014 - усклађени дин. изн., 95/2015 - усклађени дин. изн., 83/2016, 91/2016 - усклађени дин. изн., 104/2016 - др. закон, 96/2017 - усклађени дин. изн., 89/2018 - усклађени дин. изн. и 95/2018 - др. закон):

1. изворни приходи су приходи чију стопу, односно начин и мерила за утврђивање висине износа, утврђује јединица локалне самоуправе, при чему се законом може ограничити висина пореске стопе, односно утврдити највиши и најнижи износ накнаде, односно таксе;
* порез на имовину, осим пореза на пренос апсолутних права и пореза на наслеђе и поклон;
* локалне административне таксе;
* локалне комуналне таксе;
* боравишна такса;
* накнаде за коришћење јавних добара, у складу са законом;
* концесиона накнада;
* друге накнаде у складу са законом;
* приходи од новчаних казни изречених у прекршајном поступку за прекршаје прописане актом скупштине јединице локалне самоуправе, као и одузета имовинска корист у том поступку;
* приходи од давања у закуп, односно на коришћење непокретности и покретних ствари у својини Републике Србије, које користи јединица локалне самоуправе, односно органи и организације јединице локалне самоуправе и индиректни корисници њеног буџета;
* приходи од давања у закуп, односно на коришћење непокретности и покретних ствари у својини јединице локалне самоуправе;
* приходи настали продајом услуга корисника средстава буџета јединице локалне самоуправе чије је пружање уговорено са физичким и правним лицима;
* приходи од камата на средства буџета јединице локалне самоуправе;
* приходи по основу донација јединици локалне самоуправе;
* приходи по основу самодоприноса.
1. уступљени приходи су они приходи чија се основица и стопа, односно начин и мерила за утврђивање висине износа утврђују законом, а приход остварен на територији јединице локалне самоуправе се уступа у целини или делимично тој јединици локалне самоуправе;
2. укупан ненаменски трансфер је збир трансфера за уједначавање, општег, компензационог и трансфера солидарности, при чему је:

(1) трансфер за уједначавање део укупног ненаменског трансфера који се расподељује јединицама локалне самоуправе чији су приходи по глави становника по основу уступљених пореза испод одређеног процента просека општина (без градова),

(2) општи трансфер део укупног ненаменског трансфера који се расподељује свим јединицама локалне самоуправе према критеријумима утврђеним овим законом,

(3) компензациони трансфер део укупног ненаменског трансфера којим се надомешта део изгубљених прихода, који настаје по основу промене републичких пореских прописа,

(4) трансфер солидарности део укупног ненаменског трансфера који се расподељује свим јединицама локалне самоуправе, изузев града Београда, на основу степена развијености;

4) наменски трансфер је трансфер који се користи за финансирање одређених функција и издатака, а који може бити:

(1) функционални трансфер - трансфер који се користи за финансирање издатака у оквиру одређене функције,

(2) наменски трансфер у ужем смислу - трансфер који се користи за тачно одређену сврху, односно врсту издатка за коју је трансфер додељен.

**ИНОСТРАНИ ИЗВОРИ ФИНАНСИРАЊА**

Ипа пројекти -у току

Општина Нови Бечеј је закључила Уговор о гранту са Европском унијом коју репрезентује Европска комисија (овлашћена за уговарање) за реализацију следећих пројекта:

1. **ИПА пројекат**

**Назив пројекта:** “Повећање ефикасности заштите од поплава у општини помоћу паметног мерења“

**Програм:** INTERREG-IPA Програм прекограничне сарадње Мађарска Србија

**Идентификациони број пројекта***:* HUSRB/1602/11/0225

**Трајање пројекта:** 24 месеци (01.10.2017-30.09.2020)

**Носилац пројекта:** Општина Баја

**Партнер на пројекту:** Општина Нови Бечеј

**Укупан буџет пројекта**: **311.952,00 еура**

**Из средства ЕУ**: **265.159,20 еура**

**Сопствена средства** Општине Нови Бечеј: **46.792,80 еура**

1. **ИПА пројекат**

**Назив пројекта**: “Рехабилитација заједничког природног и културног наслеђа за будући развој региона“

**Програм:** INTERREG-IPA Програм прекограничне сарадње Мађарска Србија

**Идентификациони број пројекта**: HUSRB/1602/31/0128

**Трајање пројекта**: 24 месеци (01.11.2017-31.10.2020)

**Носилац пројекта:** Општина Баја

**Партнер на пројекту:** Општина Нови Бечеј

**Буџет целог пројекта222.320,00 еура**

**Из средстава ЕУ: 188.972,00 еура**

**Сопствена средства Општине Нови Бечеј: 33.348,00 еура**